open-index/open-wikipedia-markdown huggingface dataset:
Jon Næsvold

**Jon Larsen Næsvold** (1874&ndash;1961) var en norsk politiker (V), gårdbruker, slektsgransker og lokalhistoriker.

Han var født 29. juni 1874 i Tydal i Sør-Trøndelag, som sønn av Lars Næsvold og Kari Kirkvold. Jon Næsvold gikk amtsskole og folkehøyskole i Meråker i 1893/1894. Han overtok gården Kirkvoll etter farbroren i 1904 og Fossan etter faren i 1928. Han stiftet aldri egen familie. Gården «sto alltid åpen for gjester, og vennekretsen økte fra år til år». Han solgte Kirkvoll i 1935 og Fossan tidlig i 1950-årene. 

Næsvold var medlem av Tydal herredsstyre fra 1911 og Tydals ordfører fra 1920 til 1931. Fra 1929 til 1931 var han også formann (ordfører) i Sør-Trøndelag fylkesting. Av politisk oppfatning var han hele tiden «en traust venstremann». Han var herredskasserer i Tydal fra 1903 til 1920.

Han var organist i Tydal kirke i nesten 50 år. Han engasjerte seg også i humanitært arbeid. Han var med på å stifte Tydal sanitetsforening, hvor han var kasserer i vel 40 år.

## Referanser
Morten Wintervold

**Morten Wintervold** (født 7. august 1981) er en norsk lyriker fra Tromsø. Han har gått på forfatterstudiet i Bø og Tromsø, og satt i redaksjonen i litteraturtidsskriftet *Kupier*.

## Bibliografi
;Diktsamlinger
* 2002: *Utfall*, Orkana forlag
* 2005: *I slekt*,  Damm forlag
* 2007: *Nytt kull på voksenopplæringa*, Damm forlag
* 2009: *Oldemor, du er med barn*, Cappelen Damm
* 2019: *Byen byen babyen*, Cappelen Damm

## Kilder
*Presentasjon av Morten Wintervold i Forfatterkatalogen på Forfattersentrums nettsider

## Eksterne lenker
* En sint begavelse - anmeldelse i Aftenposten
* Forfatterside hos Cappelen Damm
Sagelva (Sør-Varanger)

**Sagelva** (nordsamisk: *Surotjohka*, finsk: *Sahajoki*) er ei elv i Sør-Varanger kommune i Finnmark. Den er en del av Langfjordvassdraget og renner fra Sagvatnet til Langfjordvatnet. Sagelva er 2,3 kilometer lang, eller 15,0&nbsp;km medregnet tilløpsbekkene sør for Sagvatnet.

Sagelva har utspring i skogsområdene sørvest for Sagvatnet. Elva kalles her Låmbålabekken, som starter fra et lite tjern og renner mot sørøst ned til Oddevatnet. Herfra snur den mot nord renner i et rolig løp gjennom et myrlendt landskap, passerer gjennom vatnet Lompola og derfra videre til Sagvatnet, som er utspring for selve Sagelva. Fra nordenden av Sagvatnet renner Sagelva først videre mot nord, før den snur mot øst og faller ganske bratt ned mot munningen på vestsida av Langfjordvatnet.

Langfjordvassdraget ble i 1973 vernet mot kraftutbygging i Verneplan I for vassdrag.

## Referanser
Paolo Bernardi

**Paolo Bernardi** er navnet til flere personer:

*Paolo Bernardi (ishockeyspiller) (1944&ndash;2015), italiensk ishockeyspiller
*Paolo Bernardi (skihopptrener) (1972&ndash; ), italiensk skihopptrener og tidligere kombinertløper
Paolo Bernardi (skihopptrener)

**Paolo Bernardi** (født 25. juli 1972) er en italiensk skihopptrener og tidligere kombinertløper fra Cavalese. Han var hovedtrener for USAs hopplandslag for kvinner fra 2011 til 2013. Under hans ledelse ble Sarah Hendrickson verdensmester i 2013 og vant verdenscupen 2011/12 sammenlagt.

Som kombinertløper representerte han GS Fiamme Gialle. Han ble italiensk mester i 1991 og 1993, og hadde som sine beste internasjonale resultater 13.-plass i VM i Falun i 1993 og 25.-plass i et verdenscuprenn i Schonach.

Fra 2004 til 2008 var han hovedtrener for Italias kombinertlandslag. Deretter var han teknisk rådgiver for det amerikanske kombinertlandslaget, før han i 2011 overtok som hovedtrener for det amerikanske hopplandslaget for kvinner. Han sluttet i november 2013 på grunn av for stort arbeidspress. I mai 2014 ble han ansatt som hovedtrener for det italienske hopplandslaget for menn.

## Kilder
* Federazione Italiana Sport Invernali: Il ritorno di Bernardi alla guida tecnica del gruppo maschile: "Prendere coscienza dei nostri mezzi per centrare l'obiettivo"  (16. mai 2014, besøkt 24. februar 2015)
* USA Today: U.S. coach explains decision to resign before Olympics (17. november 2013, besøkt 24. februar 2015)
* PredazzoBlog.it: Paolo Bernardi è il nuovo allenatore del Salto Maschile Italiano (13. mai 2014, besøkt 24. februar 2015)

## Eksterne lenker
*
Nancy Dalberg

**Nancy Dalberg** (1881–1949) var en dansk komponist.

## Liv og virke
### Bakgrunn
Dalberg var datter av fabrikanten Christian Ditlev Ammentorp Hansen (1843–1916) og Agnes Mathilde von Hedemann (1858–1930). Hun  vokste opp i økonomisk trygge omgivelser på farens  sydfynske gods Mullerup og fikk pianoundervisning allerede fra barnealder, etterhvert ble hun elev av Ove Christensen. 

### Karriere
Hun debuterte med å framføre verk av Mozart, Beethoven og Chopin under en veldedighetskonsert i 1907, men etter at hun skadet armen i en ulykke, måtte hun gi opp pianistkarrieren.

Komponisten Hilda Sehested bodde på det nærliggende godset Broholm, og kan ha inspirert Dalberg til å forsøke seg som komponist, for Dalberg begynte nå å ta komposisjonsundervisning hos Fini Valdemar Henriques, fra 1909 hos Johan Svendsen, og etter hans død i 1911 hos Carl Nielsen. Nielsen underviste ikke minst i instrumentering og lot henne hjelpe til med orkestreringen av hans komposisjoner *Aladdin* og *Fynsk Forår*.

Dalbergs egne komposisjoner kom mellom 1914 og slutten av 1930-årene. Hennes første strykekvartett fikk en vellykket uroppføring under en privatkonsert i 1914. De neste årene ble strykekvartetten, lieder, en scherzo for strykeorkester, en andante serioso og en fantasi for cello og klaver oppført på offentlige konserter.

I 1917 skrev Dalberg som første danske kvinne en symfoni, året etter kom en capriccio for orkester, begge ble oppført under ledelse av Carl Nielsen. I de følgende årene skrev hun overveiende kammermusikalske, deriblant to nye strykekvartetter som ble rost for et selvstendig tonespråk og en sikker komposisjonsteknikk. Den siste strykekvartetten dedisert hun til Carl Nielsen. Hun skrev også to fantasier for fiolin og klaver; den andre dediserte hun til fiolinisten Emil Telmányi. Etter en reise til Nord-Afrika i 1922–1923 skrev hun *Arabisk musik fra Sahara* (1928) for obo, bratsj og tromme. 

Dalbergs orkesterverk fikk jevnt over god mottakelse, men på grunn av tidens skepsis til kvinnelige komponister, var det begrensede muligheter for henne til å slå gjennom som komponist av store og krevende orkesterverk. Etterhvert skrev hun derfor mest i det mindre formatet, deriblant en mengde lieder, hovedsakelig til tekster av samtidige danske diktere som Mads Nielsen, Thor Lange og Hans Hartvig Seedorff Pedersen. Sangene ble tatt inn i repertoaret til konsertsangerne Anders Brems, Else Ammentorp og Ingeborg Steffensen, og ble ganske hyppig framført i hennes egen levetid.

## Referanser


## Litteratur
* *Cobbett's Cyclopedic Survey of Chamber Music*, Ed. W.W. Cobbett, Oxford University Press, London 1963
* Jensen, Lisbeth Ahlgren. Notes to Dacapo *Nancy Dalberg*, CD 8.224138, Dacapo, Copenhagen, 1999

## Eksterne lenker
* 
*  Biografi med bilde, dacapo-records.dk
*  Nancy Dalberg ''String Quartet No.2'' Kortbiografi, editionsilvertrust.com
Storelva (Sør-Varanger)

**Storelva** er ei elv i Sør-Varanger kommune i Finnmark. Den er 12,8 kilometer lang og munner ut i Langfjordvatnet.

Elva har utspring fra Trillinghaugan sørvest for Svanvik, og renner mot nord gjennom et landskap med vidstrakte myrer og skog. Det ligger spredt jordbruksbebyggelse langs vassdraget, spesielt i nedre deler. Storelva munner ut ved Strand, lengst sør i Langfjordvatnet. Fra nordenden av Langfjordvatnet fortsetter Langfjordelva videre mot nord til Langfjorden.

Langfjordvassdraget ble i 1973 vernet mot kraftutbygging i Verneplan I for vassdrag.

## Referanser
Weststellingwerf

**Weststellingwerf** er en kommune i den nederlandske provinsen Friesland. I Weststellingwerf og området rundt snakkes det stellingwerfsk, et regionale språk med røtter i nedersaksisk og som er i slekt med blant annet drentsk og sallandsk.

## Referanser




## Eksterne lenker
* Kommunens nettside
Súdwest-Fryslân

**Súdwest-Fryslân** (nederlandsk: **Zuidwest-Friesland**) er en kommune i den nederlandske provinsen Friesland. Kommunen ble til i 2011 ved at kommunene Bolsward, Nijefurd, Sneek, Wonseradeel (Wûnseradiel) og Wymbritseradeel (Wymbritseradiel) ble slått sammen. De seks byene Bolsward, Hindeloopen, IJlst, Sneek, Stavoren og Workum ligger i kommunen. Med sine 841,56 km² er Súdwest-Fryslân den største kommunen i Nederland målt etter areal.

## Referanser




## Eksterne lenker
* Kommunens nettside
Odd Are Berkaak

**Odd Are Berkaak** (født 1950) er en norsk sosialantropolog som er professor ved Sosialantropologisk institutt, Universitetet i Oslo. Berkaak er mag.art. fra samme sted fra 1980 og har tidligere vært ansatt ved Fredsforskningsinstituttet og ved Universitetet i Vest-India i Kingston, Jamaica. Han har gjort feltarbeid i Jamaica, St. Vincent, Zambia, Oslo og Arizona. De siste årene har viktige interesser vært blant annet moderne myter og historiekonstruksjon, både i den kulturelle western-sjangeren og norske museer. Hans faglige interesseområder er musikk, estetikk, urban kultur, materiell kultur, historiekonstruksjon i tillegg til regional interesse for Karibia, Zambia, USA og Norge.

Berkaak ga i 1994 ut boken om rockegruppen Sunwheels fra Kalbakken i Groruddalen *Sunwheels: Fortellinger om et rockeband* som senere ble grunnlag for en dokumentarfilm  *Sunwheels: Historien om et rockeband*. Gruppen besto opprinnelig av tenåringer nesten uten musikalsk opplæring, blant annet Bjørn Boge.

## Bibliografi (utvalg)

* 

## Referanser


## Eksterne lenker
* 
*
Sword Art Online

***Sword Art Online*** (japansk: ソードアート・オンライン; hepburn: *Sōdo Āto Onrain*) er en japansk billedroman-serie skrevet av Reki Kawahara og illustrert av signaturen «abec». Serien har handling i en nær fremtid og fokuserer på ulike verdener av kunstig virkelighet. Serien var opphav til åtte forskjellige mangaer (japanske tegneserier) utgitt av ASCII Media Works og Kadokawa. Romanene og fire av mangaene har blitt lisensiert for utgivelse i Nord-Amerika av Yen Press.

En animeserie (japansk tegnefilm) produsert av A-1 Pictures ble vist på japansk TV i 2012. Oppfølgerserien, *Sword Art Online II*, ble vist i 2014. Den har også blitt utviklet til videospill.

*Sword Art Online* har oppnådd kommersiell suksess. Billedromanene er trykt i opplag på i alt over 16 millioner i flere land som Japan, Taiwan, Kina, Sør-Korea, Thailand, USA, Canada og Storbritannia. TV-serien har fått blandet mottakelse fra kritikere. Noen roste utforskningen av de psykologiske aspektene ved kunstig virkelighet mens andre kritiserte seriens premisser og manus.

## Handling
Historien foregår i forskjellige kunstige verdener som begynner i det fiktive spillet *Sword Art Online*.

### ''Sword Art Online''
*Sword Art Online* er den første virtuelle (kunstige) spillverdenen, og omgivelsen til den første delen av historien. Verdenen er bygd opp at et gigantisk svevende festning som kalles Aincrad med hundre etasjer. Hver etasje har et middelaldermiljø og et fangehull med en sjef. Fangehullet og sjefen må bli bekjempet før spillerne kan dra videre til den neste etasjen.

### ''Alfheim Online''
*Alfheim Online* er den andre virtuelle spillverdenen og omgivelsen i den andre delen av historien. Figurene i dette spillet er feer og kan fly med sine vinger på ryggen. Det er en massiv verden som er delt inn i flere regioner for hver fe-rase. I Alfheims senter er et stort tre som blir kalt «Verdenstreet», og målet med spillet er å nå toppen. Spillet har et ferdighetsbasert system der spillere forbedrer statistikken sin ved å utvikle ferdigheter i og utenfor kamp.

### ''Gun Gale Online''
*Gun Gale Online* er den tredje virtuelle spillverdenen og omgivelsen i den tredje delen av historien. Det er en virtuell spillverden, der hovedfokus er på pistoler og gevær, men lyssverd og kniver finnes også.

### ''UnderWorld''
*UnderWorld* er den fjerde virtuelle verdenen og den siste omgivelsen i historien. Det er den første virtuelle verdenen i serien som ikke er en spillverden, men en simulering av kunstig intelligens (AI). Tiden i UnderWorld er variabel, og kan være mye raskere relativt til den virkelige verden.

## Referanser


## Eksterne lenker
*  
*
Storsjasmin

**Storsjasmin** (*Jasminum grandiflorum*) er en plante i oljetrefamilien.

Den er en klatrende busk som blir to–fire meter høy. Stengelene er kantete eller furete. Bladene er motsatte og flikete eller finnete med fem–ni småblad. Blomstene sitter to–ni sammen i endestilte eller sidestilte kvaster. Blomstene er hvite med som regel fem kronfliker og har den karakteristiske sjasminduften. Kronflikene er 13–22&nbsp;mm lange, og denne arten har større blomster enn den ganske like duftsjasmin (*Jasminum officinale*).

Det er to underarter: *Jasminum grandiflorum* subsp. *grandiflorum* vokser i Himalayas sørskråning i Pakistan, India, Nepal og inn i Kina, mens *Jasminum grandiflorum* subsp. *floribundum* vokser i Øst-Afrika fra Eritrea til Rwanda og på Den arabiske halvøy.

Storsjasmin er dyrket og forvillet mange steder i verden. Dette er den viktigste sjasminarten i produksjon av parfyme, og den brukes også til å sette smak på te. I første halvdel av det tyvende århundre var det stor produksjon rundt den sørfranske byen Grasse, men dyrkingen er nå flyttet til land med billigere arbeidskraft, som Egypt, Marokko og India.

## Referanser


## Eksterne lenker
*
Signoria

**Signoria** var en italiensk tittel og et abstrakt begrep brukt i mange italienske bystater i middelalderen og renessansen som omtrentlig betyr «herredømme», «styrende», eller «myndighet».

## Se også
* Italienske bystater

## Referanser
Lennart Fridh

**Jan Ove Lennart Frid** (født 22. mai 1970) er en svensk tidligere fotballspiller. Fridh, som var midtbanespiller, har spilt for Malmö FF i Allsvenskan, samt Brann i Tippeligaen.

Fridh hadde tre sesonger bak seg med reservelagsfotball for  da han i januar 1991 ble hentet til  på en ettårig låneavtale av bergensklubbens nye svenske trener Karl Gunnar Björklund. Kampen om plass på Malmös midtbane var tøff, og trener Bob Houghton hadde gitt ham beskjed om at han ikke inngikk i planene hans. Fridh spilte en U21-landskamp for Sverige mot Finland i mars 1990, og ankom Brann med en målsetning om å spille seg inn på det svenske OL-landslaget til de olympiske leker i 1992. Ved ankomst til Brann beskrev Fridh seg selv som en teknisk og temposterk midtbanemann som ikke er spesielt taklingssterk og med begrensede ferdigheter i luften. Kalle Björklund beskrev ham som teknisk nesten helt fullkommen, glimrende på offensiven og effektiv foran mål. Men defensivt hadde han fortsatt en del å lære, mente Björklund. Fridh fikk også gode skussmål fra Malmös daværende klubbdirektør Tord Grip.

For Brann viste Fridh seg som en innsatsfylt midtbanespiller. I sin naturlige posisjon sentralt på midtbanen slet han innledningsvis med å leve opp til klubbens forventninger. Han viste god form mot slutten av sesongen da han ble plassert på høyre midtbane. Da låneavtalen utløp valgte Brann å avstå fra å satse videre på ham.

## Karriereoversikt

## Referanser


## Litteratur
* 
* 

## Eksterne lenker
* 
*  Svenska Fotbollförbundet
Anders Jönsson

**Anders Jönsson** er en svensk tidligere fotballspiller. Jönsson, som var keeper, spilte en kamp for Malmö FF i Allsvenskan i 1988.

## Referanser


## Litteratur
*
Liepnitzsee

**Liepnitzsee** er en innsjø i Wandlitz og Bernau bei Berlin i Brandenburg i Tyskland. Der er på 49,7 moh, og har et overflateareal på 1,17 km².

## Litteratur
* Sabine Magerl: ''Draußen vor der Stadt''. In: *[[Die Zeit]].* Nr. 40/2003.
* Bernhard Thieme, Marita und Uwe Friedrich: *Wandlitz.* bebra verlag, 2000, ISBN 3-930863-79-0.

## Eksterne lenker
* 
*  Dokumentation der TU Cottbus über die Seen im Land Brandenburg; Zustand 2001 (pdf; 2,0&nbsp;MB), ''Liepnitzsee'' Seiten 69–71
*  Homepage der Campingfreunde vom ''Großen Werder'' im Liepnitzsee mit einigen Bildern
Stein Solli

**Stein Solli** (født 23. oktober 1930) er en norsk banksjef og politiker (H).

Han begynte i Forretningsbanken på Røros etter realskolen. Han tok etter hvert bankøkonomisk utdannelse. Solli var banksjef i Forretningsbanken, senere Fokus Bank, i Levanger fra 1965 til han gikk med pensjon i 1992. Han hadde også vikariater som banksjef ved filialene på Sunndalsøra, i Steinkjer og i Verdal.

Solli var medlem av Levanger kommunestyre og formannskap fra 1972 til 1979 og varaordfører fra 1976 til 1979, som representant for Høyre. Han har også vært styreleder i Levanger havnevesen, Levanger Handelsstands Forening, AS Levanger-Avisa og en rekke andre foretak.

Han vokste opp på Røros som sønn av stasjonsmester Peder Solli og Anna Elisabeth Øverhaug.

## Referanser
Jonas Holm

**Jonas Holm** er en svensk tidligere fotballspiller. Holm har spilt fotball for Malmö FF, Örebro SK og Trelleborgs FF i Allsvenskan.

## Referanser


## Litteratur
*
Jan Odelstig

**Jan Odelstig** er en svensk tidligere fotballspiller. Odelstig, som var målvakt, spilte en kamp for Malmö FF i 1980.

## Referanser


## Litteratur
*
De italienske bystatene

**De italienske bystatene** var en politisk periode fra 800-tallet og fram til 1400-tallet da små uavhengige bystater fikk en framgang og vekst som delvis uavhengige stater i Sentral- og Nord-Italia.

Etter Vestromerriket falt klarte de urbane bosetninger og byer i nordlige Italia seg bedre enn resten av Vest-Europa. Samtidig var det mange av de republikanske institusjonene fra Romerriket overlevd videre. En del føydale herrer eksisterte med underdanig arbeidskraft og store landområder, men innen 1000-tallet hadde mange byer som Venezia, Milano, Firenze, Genova, Pisa, Siena, Lucca, Cremona, og mange andre vokst til å bli mektige handelssentre med makt nok til å oppnå uavhengighet fra sine formelle overherrer.

I kjølvannet av Justinians gjenerobring av Italia i 533 ble de italiensk byene i stor grad avbefolket. Fra denne tiden og fram begynnelsen av 1000-tallet var Italia i stor grad en rural region med få og beskjedne befolkede urbane sentre og byer. På 1100-tallet kom det derimot en ny oppblomstring i byene, en tendens som økte radikalt på 1200-tallet. De italienske byene, særlig Venezia, hadde lenge fungert som mellomledd for handelen mellom Sentral-Europa og de bysantinske og muslimske statene i øst. Denne handelen var betingelsen for de italienske byenes vekst, og etter hvert som de ble rikere, utviklet disse byene et banksystem lenge før resten av Europa.

Den enorme veksten i rikdom i de italiensk byene førte til en tilsvarende vekst i bystater, hvilket innebar at de enkelte regionene ble styrt sentralt fra en enkelt by. Til sammenligning ble byene i sentrale og nordlige Europa styrt av monarker, og de italienske bystatene oppnådde en stor grad av selvstyre og ekspanderte deres politiske innflytelse over områdene rundt dem. Byens vekst ble fremmet av pengene som strømmet inn fra handel og banksystemet. Ved begynnelsen av renessansen var det fem bystater som pekte seg ut som de mektigste: Kirkestaten (eller  Romagna) var styrt av paven, republikkene Venezia og Firenze, kongedømmet Napoli og hertugdømmet Milano.

En del av de vesentlige trekkene som preget bystatene fram mot renessansen som først utviklet seg i Italia kan oppsummeres i følgende:
* en vekst i befolkningen; befolkningen doblet seg i perioden
* en framvekst i store byer; Venezia, Firenze og Milano hadde over 100 000 innbyggere på 1200-tallet mens mange andre, slik som Genova, Bologna og Verona hadde over 50 000 innbyggere.
* bygging av store katedraler
* betydelig innvandring fra de rurale bygdene til byene. I Italia nådde graden av urbanisering 20 prosent, noe som gjorde det til det mest urbaniserte samfunnet i Europa på denne tiden.
* en landbruksrevolusjon
* utvikling i handel og banksystem

## Se også
* Gonfaloniere
* Italias historie

## Referanser
Nasjonalt råd for kvalitet og prioritering i helse- og omsorgstjenesten

**Nasjonalt råd for kvalitet og prioritering i helse- og omsorgstjenesten** er et norsk statlig rådgivende råd som har til formål å bidra til mer helhetlig prioritering i helse- og omsorgssektoren. Rådet ble opprettet i 2007 og utpekes av Norges helse- og omsorgsminister.

Rådets 25 medlemmer består av lederne av den sentrale helseforvaltning, lederne av de regionale helseforetakene, Kreftregisteret, Statens legemiddelverk, Nasjonal kompetanseenhet for minoritetshelse, ledere innen kommunehelsetjenesten og KS, ledere innen universitets- og høyskolesektoren, ledere av brukerorganisasjoner, og medlemmer med særlig kompetanse innen helseøkonomi og pleie- og omsorgsforskning.

## Referanser


## Eksterne lenker
*
New Zealand Police

**New Zealand Police** er politiet på New Zealand, etablert i 1842 og organisert som en statlig etat ledet av en politikommissær som rapporterer til en politiminister.

Etaten er inndelt i tolv distrikter med over 400 politistasjoner. Den har 11&nbsp;413 ansatte (2008), herunder 8&nbsp;453 polititjenestemenn og 2&nbsp;960 sivilt ansatte.

Newzealandske polititjenestemenn bærer normalt ikke skytevåpen, med unntak av visse spesialavdelinger slik som *Armed Offenders Squad*. Mange politibiler våpen tilgjengelig nedlåst.

## Se også
* Organised and Financial Crime Agency New Zealand
* Serious Fraud Office (New Zealand)

## Referanser


## Eksterne lenker
*
Scania OmniLine

**Scania OmniLine** er en rutebussmodell produsert av Scania mellom 2000 og 2009. Den ble lansert som første normalgulvmodell i Scanias Omni-serie, og de første bussene ble levert i 2000. Den ble først produsert i lokalene til tidligere DAB i Silkeborg i Danmark, og var teknisk sett bare en facelift av DABs siste rutebussmodell som gikk under navnet *DAB Facelift*. Det tekniske navnet for modellen var **Scania IL94IB** (*IL94IB4X2NB*), som indikerer at den ble bygget på Scania 4-serie chassis, nærmere bestemt *L94IB*. Den var tilgjengelig i lengdene 12,0 og 13,5 meter, og gulvhøyden var på 960&nbsp;mm. I 2003 solgte Scania fabrikken i Silkeborg til norske Vest-Busscar, og produksjonen av OmniLine ble flyttet til *Baltcoach OÜ* i Tartu i Estland.

I oktober 2005 presenterte Scania sitt nye bussprogram med Euro IV-motorer og samtidig også oppdaterte karosserimodeller. Den nye generasjonen OmniLine basert på K-serie chassis fikk en facelift med doble runde frontlykter, i motsetning til de gamle rektangulære, pluss noen andre visuelle endringer. Overgangen til nye modeller skjedde i løpet av 2006. Siden L94IB-chassiet ble erstattet med Scania K&nbsp;IB, ble det tekniske navnet for OmniLine også endret til **Scania IK&nbsp;IB** (*IK&nbsp;IB4x2NB*). Inkludert motoreffekter blir det **IK&nbsp;270&nbsp;IB** og **IK&nbsp;310&nbsp;IB** som var tilgjengelige fra 2006, **IK&nbsp;340&nbsp;IB** som ble levert fra 2007 og **IK&nbsp;280&nbsp;IB** som var tilgjengelig fra 2008. OmniLine basert på K-serien var tilgjengelig i lengdene 10,8, 12,0 og 12,7 meter, og med gulvhøyder på 860 og 970&nbsp;mm.

Produksjonen i Tartu ble avsluttet i 2007, og i 2008 fortsatte produksjonen på Scanias hovedkarosserifabrikk, *Scania Production Słupsk S.A.*, i Słupsk i Polen. Men allerede senere samme år ble produksjonen flyttet til Scanias fabrikk i St. Petersburg, *Scania Peter OOO*. I 2009 bestemte Scania seg for å legge ned modellen på grunn av lavt salgsvolum. Totalt ble det i løpet av de nesten ti årene modellen fantes på markedet bare produsert rundt 450 busser. Avgjørelsen om å avslutte produksjonen kan se ut til å ha kommet ganske brått, for Nordlandsbuss ventet høsten 2009 en leveranse med OmniLine som i stedet ble bygget som den noe høyere OmniExpress 3.40.

Det var ikke umiddelbart noen etterfølgende modell klar da produksjonen av OmniLine ble stoppet. Kunder ble tilbudt høyere versjoner av Scania OmniExpress, men det var ikke før i 2011, to år senere, da Scania lanserte den 3,31 meter høye OmniExpress 3.20 at de kunne tilby en modell tilsvarende OmniLine. Samme året lanserte Scania også den kinesiskbygde billigmodellen Higer A30.

## Se også
;Konkurrerende modeller
* Irisbus Crossway
* Lahti Flyer 520
* MAN Lion's Regio
* Mercedes-Benz Integro
* Neoplan Trendliner
* Setra UL
* Vest Contrast
* Vest V10/V25
* Volvo 8500
* Volvo 8700

## Referanser



* Scania Omni Production - The fan site

## Eksterne lenker
*
Hilda Sehested

**Hilda Sehested** (1858–1936) var en dansk pianist og komponist.

## Liv og virke
Sehested var datter av arkeologen Niels Frederik Bernhard Sehested og Charlotte Christine Linde (1819–94). Fra 1873 fikk hun pianoundervisning av Christian Horneman i København og fra 1883 av pianisten og musikkpedagogen Louise Aglaé Massart. Fra 1886 studerte hun musikkteori og komposisjon hos Orla Rosenhoff, og fortsatte med enkelte avbrudd å studere med ham fram til hans død i 1905.

De første komposisjonene kom i 1890-årene og var skrevet i en romantisk stil. Av disse ble bl.a.  *Fantasistykker* (1891) og *Sonate for Pianoforte* (1896) utgitt. Etter morens død flyttet hun med sin søster, historikeren Thyra Sehested, til København. 

Etter at forloveden, arkeologen Henry Petersen, døde i 1896, kort tid før bryllupet skulle stått, ble hun så rystet at hun en periode la ned sitt musikalske virke og arbeidet som sykepleier. I 1899 fullførte hun et privat orgelstudium hos organisten ved *Frederikskirken*, Ludvig Birkedal-Barfod, men fikk ingen fast ansettelse som organist. Hun konsentrerte seg i stadig større grad om komposisjon, blant annet kom en klaversonate og et intermezzo for klavertrio (1904), *Suite for cornet i B og klaver* (1905) og det sjuende liederheftet, som dels ble oppført av William Michelsen.

I 1911 var hun med å grunnlegge *Østerbro Kammermusikforening*, og var i flere år foreningens leder. Operaen *Agnete og Havmanden* etter en libretto av Sophus Michaëlis var planlagt oppført ved Det Kongelige Teater i 1914, men oppføringen ble innstilt som følge av krigen i Europa. Derimot oppførte Peder Gram i 1916 med hell en strykerversjon av *Suite for cornet i B*, *Miniaturer for Orkester* og en *Rhapsodi*.  Omtrent på samme tid fullførte hun *Kvartet i G* og strykekvintetten *Ensomme Hyrdedrømme*. *Morceau pathétique* for trekkbasun og orkester ble trykt i Paris. I sine sene verk ble hun mer influert av Claude Debussys impresjonisme.

Av hennes tretten søsken ble brødrene Hannibal og Knud kjente politikere og søsteren Thyra ble en kjent historiker.

## Referanser


## Eksterne lenker
* 
*  Naxos – Hilda Sehested
*  Classical Composers Database – Hilda Sehested
Ski-VM 2015 – Hopp stor bakke menn kvalifisering

**[[Ski-VM 2015]] – Hopp stor bakke menn kvalifisering** ble avholdt den 25. februar 2015. De 40 beste løperne i kvalifiseringen får delta i rennet i storbakken den 20. februar, det er 10 utøvere som allerede er forhåndskvalifisert på grunn av plasseringen i verdenscupen.

## Resultat
Kvalifiseringen var stipulert til start kl 1700, men ble utsatt til kl 1830.

## Referanser
Per Harrysson

**Hans Per Stefan Harrysson** (født 20. februar 1967 i Åhus) er en svensk tidligere fotballspiller. Harrysson, som var spiss, har spilt i Allsvenskan for Malmö FF, AIK og Landskrona BoIS, samt i lavere divisjoner med Landskrona BoIS og Mjällby AIF. 

## Karriere
Harryson startet sin profesjonelle karriere i Malmö FF. Klubben var blant Sveriges beste på slutten av 1980-tallet, og det var vanskelig å spille seg til en plass på laget. I sin eneste kamp i Allsvenskan for Malmö FF, scoret Harrysson ett mål.

Harrysson gikk til Mjällby AIF for mer spilletid, og ble toppscorer i Söderettan med 16 mål på en sesong, og ble hentet til AIK i 1990. Harrysson ble imidlertid ikke den målscoreren man hadde håpet på, og han slet med lite spilletid i sin andre sesong for klubben. Harrysson ble hentet av Landskrona BoIS, og var med klubben i opprykk til Allsvenskan. Harrysson avsluttet karrieren som spiller i Mjällby AIF, etterfulgt av klubber i lavere divisjoner.

## Referanser


## Litteratur
* 

## Eksterne lenker
* 
* Svenska Fotbollförbundet
* «Per Harrysson - skyttekungen från Mjällby», av Anders Johrén, fotballbiografi fra AIKs hjemmeside
Goldsmiths

**Goldsmiths** er en universitetsinstitusjon underlagt University of London. Institusjonen er internasjonalt kjent for sitt virke innenfor de kreative fagene.
En rekke markante moderne kunstnere har studert ved Goldsmiths, blant andre Damien Hirst og Antony Gormley.

## Rangeringer
Goldsmiths ble rangert som nummer 50 av 126 britiske utdanningsintsitusjoner på Complete University Guides liste for 2016 og som nummer 50 av 119 britiske universiteter på *[[The Guardian]]s* 2016-liste.

I QS World University Rankings for 2014 rangerte Goldsmiths som nummer 501-550 av verdens universiteter.
 
## Referanser


## Eksterne lenker
*
Vintersjasmin

**Vintersjasmin** eller **gulsjasmin** (*Jasminum nudiflorum*) er en plante i oljetrefamilien.

Den er en løvfellende, opprett eller krypende busk som blir 0,3–5&nbsp;m høy. Stenglene er firkantete. Bladene er motsatte og trekoblete eller enkle. Blomstene er gule med fem eller seks kronfliker og dufter ikke. Arten hører hjemme i de kinesiske provinsene Gansu, Shaanxi, Sichuan, sørøstre Tibet og nordvestre Yunnan der den vokser i kratt, bekkedaler og åssider 800–4500 moh.

Den er en populær hagebusk i mange land og er en av de få planter som blomstrer om vinteren. I de tempererte strøkene på den nordlige halvkule blomstrer den fra november til mars, ofte på bar kvist. Dette er den eneste sjasminarten som kan dyrkes utendørs i Norge, og den blir plantet i kyststrøkene fra Oslofjorden til Møre.

## Litteratur
* 
* 

## Eksterne lenker
*
Opération Sentinelle

**Opération Sentinelle** er en operasjon som gjennomføres av det franske forsvaret i kjølvannet av angrepene den 7., 8. og 9. januar 2015 for å håndtere terrortrusselen og beskytte utsatte områder, som et supplement til plan Vigipirate.

## Mål
Mål for operasjonen avgjøres av Frankrikes president, François Hollande. Den har vært operativ siden 12. januar 2015.

## Styrker

10&nbsp;412 soldater er utplassert til 13. februar, inkludert  i Île-de-France. Disse styrkene er ansvarlig for å sikre ulike steder i Frankrike: gudshus, skoler, diplomatiske og konsulære representasjoner og medier som blir overvåket døgnkontinuerlig.

154 enheter har vært utplassert på 722 områder som er klassifisert som «sensitive» av prefects.

Etter å ha etablert en beredskapsenhet i en situasjon med krise har forsvaret besluttet å gradvis tilpasse sin virksomhet mot å kunne håndtere større mobilitet. Statiske militære patruljer ble erstattet av mer mobile patruljer. Målet er å «gjøre det militære nærværet mindre forutsigbart» og «å redusere den militære styrken i etapper, å bringe den ned til 7500 og så 3000».

## Omkostninger ved operasjonen
Ifølge forsvarsminister Jean-Yves Le Drian utgjør omkostningene for operasjonen én million euro per dag.

## Angrep på de franske styrkene
Den 3. februar 2015 angrep en mann med en kniv, og han skadet to soldater fra den 54. infanteriregiment de Hyères som var på vakt utenfor et jødisk samfunnshus i Nice. Han ble stoppet og arrestert av en tredje militær. Disse tre soldater ble belønnet neste dag med medaljen «Médaille d'honneur pour acte de courage et de dévouement».

Per 13. februar har de franske styrkene identifisert 371 tilfeller av folk som «rekognoserer, tar foto eller film» og «14 alvorlige overgrep, enten med kniv, laser, eller rifler».

## Solidaritet med de militære

Det har vært mange solidaritetsgester med de militære. Folk har blant annet tatt med varm drikke og måltider.

Den 12. februar ble det startet en kampanje, «Sentinel, takk til våre soldater», initiert av foreningen Voisins solidaires («nabosolidaritet») i Paris og gradvis spredt over hele Frankrike for å oppmuntre og støtte de militære som er mobilisert i operasjonen.

Den jødiske institusjonen Conseil représentatif des institutions juives de France (CRIF) satte opp en nettside, «Policier et militaires qui nous protégez, merci!», (Politi og soldater som beskytter oss, takk!) som samler støttemeldinger og verdsettelse fra befolkningen.

## Referanser


## Eksterne lenker
* « Opération Sentinelle, les militaires sur le pied de guerre », video *Le journal de la Défense*, 11. februar 2015.
Per Olsson

**Per «Pelle» Olsson** (født 1. august 1963) er en svensk fotballtrener og tidligere fotballspiller som er assistenttrener for .

Olsson, som var spiss som spiller, startet karrieren i den lokale klubben Skutskärs IF. I løpet av en skadepreget karriere spilte han også for Gefle IF, Malmö FF og Halmstads BK, samt for Sveriges U21-lag.

Olsson har som trener hentet inspirasjon fra tidligere trenere i sin tid som aktiv spiller, blant disse Roy Hodgson, Stuart Baxter og Benny Lennartsson.

## Referanser


## Eksterne lenker
* 
* «Pelle Olsson» , profil på Djurgårdens IFs hjemmeside
Jardín Alexander Pushkin

**Jardín Alexander Pushkin** er en park i Colonia Roma i Mexico by. Den befinner seg langs Avenida Cuauhtémoc, skrått ovafor Jardín Dr. Ignacio Chávez. Parken har blant annet en fontene, en stor lekeplass og offentlige toaletter.

Parken er oppkalt etter den russiske forfatteren Aleksander Pusjkin.

Ved parken ligger metrobusstasjonen Jardin Pushkin.

## Eksterne lenker
* Jardín Alexander Pushkin hos Mexicos føderale distrikts turistdepartement
PR-byrå

**PR-byrå** (*public relations* byrå) er en virksomhet som bistår organisasjoner eller enkeltpersoner med å planlegge, gjennomføre og evaluere kommunikasjonstiltak. Målet er ofte å påvirke publikums oppfatning, bygge tillit og administrere omdømmet til kunden gjennom ulike kanaler og metoder.

## Tjenester
Et PR-byrå tilbyr vanligvis et spekter av tjenester, blant annet:
* **Mediarelasjoner og omdømmestyring** – arbeid med journalister og mediehus for å skape redaksjonell omtale, også kalt *earned media*.
* **Krisekommunikasjon** – strategisk håndtering av kommunikasjon i krisesituasjoner, som produktfeil eller omdømmeskader.
* **Innholdsproduksjon** – utarbeidelse av pressemeldinger, innlegg i sosiale medier, blogginnlegg og annet innhold som styrker kundens synlighet.
* **Arrangementsledelse** – planlegging av pressekonferanser, lanseringer og andre arrangementer for å generere medieoppmerksomhet.
* **Strategisk rådgivning** – utvikling av kommunikasjonsstrategier basert på kundens mål og målgrupper.
* **Omdømmebygging** – overvåkning av mediebildet og tiltak for å opprettholde eller forbedre omdømmet.
## Historie
Bruken av strategisk kommunikasjon med sikte på å påvirke opinionen har røtter tilbake til antikken, blant annet gjennom retoriske tradisjoner i Hellas og Romerriket. På begynnelsen av 1900-tallet ble virksomheten mer organisert, blant annet gjennom etableringen av Publicity Bureau i Boston i 1900, og gjennom arbeidet til aktører som Ivy Lee og Edward Bernays, som kombinerte kommunikasjon med psykologiske og sosiologiske perspektiver. 

Etter andre verdenskrig vokste det frem en profesjonalisert PR-bransje med egne byråer, bransjeorganisasjoner og internasjonale nettverk, og virksomheten fikk økt betydning i både privat og offentlig sektor. På 2000-tallet har utviklingen vært preget av global konsolidering, digitale kommunikasjonskanaler og et økende samspill mellom PR, markedsføring og politisk påvirkningsarbeid.

## Norske forhold
PR-byråer i Norge begynte å etablere seg i større grad fra 1970- og 1980-tallet, parallelt med økt profesjonalisering av markedsføring og politisk kommunikasjon. Tidlige norske byråer tilbød i hovedsak pressearbeid og mediekontakt, men tjenestene ble etter hvert utvidet til strategisk omdømmebygging, krisekommunikasjon og lobbyvirksomhet. På 2000-tallet har bransjen vært preget av vekst, internasjonalisering og økt etterspørsel etter tjenester innen digital kommunikasjon og sosiale medier. Flere norske byråer er tilknyttet internasjonale nettverk, og mange samarbeider tett med reklamebyråer og konsulentselskaper.

## Referanser
Jardín Dr. Ignacio Chávez

**Jardín Dr. Ignacio Chávez** er en park i Colonia Roma i Mexico by. Den befinner seg langs Avenida Cuauhtémoc, skrått ovafor Jardín Alexander Pushkin. Sentralt i parken er det et platå med ei fontene og en liten byste av Dr. Teodoro Cesarman. Parken har også et lite område med trær og en lekeplass. I helgene er det antikvitetsmarked i parken.

Parken er oppkalt etter den meksikanske kirurgen Ignacio Chávez Sánchez.

## Eksterne lenker
* Jardín Dr. Ignacio Chávez hos Mexicos føderale distrikts turistdepartement
Eje 1 Poniente

**Eje 1 Poniente** (*Akse 1 Øst*) er en av gjennomfartsavenyene (eje vial) som krysser Mexico by fra nord til sør. I nord ender den opp i Tlalnepantla kommune, mens den i sør munner ut i den øst-vestlige Avenida Miguel Ángel de Quevedo i Coyoacán. Metrobussens linje 3 går langs en stor del av Eje 1 Poniente.

## Navn
Eje 1 Poniente har følgende navn langs ruta:
*Calzada Vallejo
*Prolongación Calzada Vallejo
*Prolongación Guerrero
*Avenida Guerrero
*Avenida Rosales
*Avenida Bucareli
*Avenida Cuauhtémoc
*Avenida México–Coyoacán
*Aveinda Centenario
Museo Casa de la Bola

**Museo Casa de la Bola** er et museum for dekorativ kunst i Mexico by. Det befinner seg ved Parque Lira i Tacubaya sør i byen. Museet holder til i ei 1500-tallsbygning som er dekorert som et meksikansk overklassehus fra slutten av 1800-tallet. Museet ble oppretta etter ønske fra husets siste innehaver og beboer, kunst og antikvitetseksperten Antonio Haghenbeck y de la Lama, som døde i 1991.

## Eksterne lenker
* Museo Casa de la Bola hos México Desconocido
Ingvar Lindberg

**Karl Eskil Ingvar Lindberg** (også kjent som **Carl Lindberg**; født 12. juni 1911 i Eskilstuna, død 17. april 1970 samme sted) var en svensk skøyteløper som representerte hjemlandet og klubben Eskilstuna IK.

## Personlige rekorder

## Referanser




## Eksterne lenker
* 
*  Ingvar Lindberg på www.ISU.html.infostradasports.com sine nettsider. (mangler info om OL-deltagelse.)
*  Profil som Carl Lindberg på The-Sports.org (noen resultater, men mangler info om OL-deltagelse.)
Atlantic Records Group

**Atlantic Records Group** er et selskap grunnlagt av Warner Music Group i 2004.

## Selskaper
* 1st & 15th Entertainment
* 300 Entertainment
* Asylum Records
* Atlantic Records
* Big Beat Records
* Big Tree Records
* Canvasback Music
* Cat Records
* Chopper City Records
* Cotillion Records
* CTE World
* Custard Records
* Eardrum Records/Little David Records
* Elektra Records
* F-Stop Music
* Fort Knocks Entertainment
* Fueled by Ramen
* Full Surface Records
* LaSalle Records
* Maybach Music Group
* OWSLA
* Photo Finish Records
* Poe Boy Entertainment
* Rebel Rock Entertainment
* Roadrunner Records
* Stone Flower Records
* TAG Recordings
* UpFront Records
* Vortex Records

## Eksterne lenker
*
Warner Music Nashville

**Warner Music Nashville** er et amerikansk plateselskap som eies av Warner Music Group. Det ble stiftet i 2009.

## Selskaper

* Atlantic Records Nashville
* Fervent Records
* Reprise Records Nashville
* Warner Bros. Records Nashville
Atlantic

**Atlantic** kan referere til:

* Atlantic Records, et plateselskap
* Atlantic Petroleum, et færøysk oljeselskap
* Breguet Atlantic, et fransk antiubåtfly og maritimt rekognoseringsfly (1961)
* *[[The Atlantic]]*, amerikansk tidsskrift
Dajing Ge-paviljongen

**Dajing Ge-paviljongen** (kinesisk: 上海古城墙和大境阁, pinyin: *Dàjìng Gé*) er et museum og gammelt tempel i Shanghai, som inkorporerer de siste fremdeles eksisterende deler av Gamle Shanghais bymurer. Det meste av denne bymuren ble tatt ned i 1912, og dette stykket er det eneste gjenstående.

Paviljongen ble renovert i 1995.

Bygningen huser et tempel og et lite museum med museer av Gamle Shanghai (上海老城厢史迹展).

## Billedgalleri

File:Dajing Ge wall.jpg|Muravsnitt ved Dajing Ge.
File:Dajing Ge ramparts.jpg|Voller ved Dajing Ge.
File:Dajing Ge internal tower.jpg|Indre tårn i Dajing Ge.


## Fra museet

File:Picture of the old city of Shanghai.jpg|Gammelt bilde.
File:Shanghai Old City Laoxi gate in 1880.jpg|Laoximen (老西门), gamle vestre byport.
File:Guards of Shanghai Old City.jpg|Portvakter.


## Referanser
Magnus Brevig

**Magnus Brevig** (født 1983) er en norsk hopptrener fra Ytre Enebakk. Den 10. mars 2025 ble han suspendert ifra stillingen som hovedtrener for det norske hopplandslaget, etter å ha medvirket til manipulering av minst to hoppdresser til to utøvere i Ski-VM 2025.

Han startet som trener for det norske landslaget under Mika Kojonkoski i 2009, og ble i 2011 assistenttrener under Alexander Stöckl. Brevig har erfaring fra WANG Toppidrett og Kollenhopp. 

Rune Velta ga blant andre Brevig noe av æren for VM-gullet i normalbakke Ski-VM 2015 i Falun i 2015.

## Referanser
Runar Johannessen

**Runar «Kula» Johannessen** (født 16. juni 1963) er en norsk trommeslager, kanskje mest kjent som medlem av PearlyCatz og Valentourettes.

Kula Johannessen har spilt trommer siden 1980, og har spilt, og spiller i følgende band: PearlyCatz, The Hitmen, Electric Gangsters, The Kings, Speed of Sound, Råhøy, Lost Luggage, Svarte Faen, Chris Erichsens Orkester, Frank Znort Quartet, Alle Gode Ting, The Sniffercats, Valentourettes og Jokke med Tourettes.

Kula har tidligere vært sjef på spillestedet Råkker'n i Oslo. I tillegg var han med i teater- og musikkgruppen Klimax som har turnert i inn- og utland.
## Diskografi
### Jokke med Tourettes
* *[[Billig lykke]]* (1999)
* *[[Prisen for popen]]* (2002)
* *[[Stopp! (Siste skive fra graven)]]* (2014)
;Singler
* *Verdiløse menn/Stopp!* (1999)
* *[[Tomgang (EP)|Tomgang]]* (2005)

### Alle gode ting
* *Skolelysa* (2010)
* *Kanonføde* (2012)
* *Kokepunktet* (2013)
* *Døradeal* (2018)
;Singler
* *Balladen om Johann Friedrich Struensee* (2014)
* *100% normal* (2015)
* *Neimat* (2015)
* *Ztøy* (2016)
* *Kabelkrøll* (2016)
* *App* (2016)
* *Bare være meg* (2018)
* *Luredur* (2018)

### PearlyCatz
;Album
* *Hallingpünk* (2008)
;Singler
* *Svolten & tyst* (2006)
* *No ell alder* (2006)
* *Harald* (2007)
* *Te fjells* (2009)
* *Kjærleik på Halling* (2011)
### [[Frank Znort Quartet]]
* *Frank Znort Quartet* (2002)
* *Kjönsliga Kalsonger* (2007)
* *Perler fra svin* (2012)

### Tommy Luger
* *Bad Boy Benny EP* (2007)
* *Luger Kula-Again Agentz* (2013)

### The Sniffercats
* *Demo* (2013)
* *The Sniffercats* (2016)
### Speed of Sound
* *Smart Went Crazy* (1993)
* *Tanker livet gir oss* (1995)
### Lost Luggage
* *Storage* (1995)
;Singler
* *Down Home Boy Down Home Girl/Respect (Too Much Woman)* (1995)
### Disniy Girls
* *Intimate Confessions* (1982)
### Svarte Faen
* *Svarte Faen* (1982)
### Electric Gangsters
* *Född på nytt* (1984)
### Circus Maximum
* *Love & orden* (1991)
### Discofnask
* *Lørdagspønk* (1995)
* *Deeper Than a Screw* (1996)
### Kabelkrøll
* *Min svarte sjel* (2005)
### Sidesprang
* *Det ekke sunt* (2012)
* *Karl Johan* (2013)
### Deltar på
* Den onde sirkel: *Lov & orden?* (1986)
* Chris Erichsens Orkester: *[[Hold meg fast]]* (1989)
* Forfatterverket: *Gjær* (1995)
* Grünerløkka Lufthavn: *10 år i løse lufta! – Grünerløkka Lufthavn* (2004)
* Izzat: *[[Musikken fra Izzat]]* (2005)
* Joachim Nielsen-hyllest: *[[Det beste til meg og mine venner]]* (2005)
* Joachim Nielsen-hyllest: *Kom igjen* (2007)
* Martin Aakervik: *Gnistene fyker* (2014)
* Petter Baarli: *[[You Petter B. Goode]]* (2014)
* Tsarsten & The Freudian Slippers: *Caravan Serai* (2015)
* Backstreet Girls-hyllest: *Deaf Boogie Compromise – A Volume Brutale Tribute to Backstreet Girls* (2015)
* Petter Baarli: *Lucky Day* (2015)
* Raga Rockers-hyllest: *Sannhet på boks – en hyllest til Raga Rockers* (2015)
* Petter Baarli: *[[Frankly My Dear, I Don't Give a Dawn!]]* (2016)
Moonshiners (TV-serie)

***Moonshiners*** er en amerikansk dokumentarserie som har gått på Discovery Channel siden 2011. Programmet fokuserer på ulovlig fremstilling og salg av sprit i Appachene-fjellene i  Nord- og Syd Carolina og Virginia i USA.

## Referanser


## Eksterne lenker
* 
*
Fayes gate (Tønsberg)

**Fayes gate** (1-45, 2-48) er en 125 meter lang gate som går fra Torvgaten/Graabrødregaten til Møllegaten i Tønsberg. 

## Navneopprinnelse
Gaten er oppkalt etter kjøpmann og konsul David Faye (1794-1857), sønn av Mathias Wilhelm Faye (1762-1811). Før 1903 het gaten Store Kammegate, mens den nåværende Kammegaten het Lille Kammegate.

## Referanser
Nuovusjohka

**Nuovusjohka** (nordsamisk) er ei elv i Sør-Varanger kommune i Finnmark. Den har utspring fra et lite vatn på fjellvidda Váhčir mellom Langfjorden i øst og Munkefjorden i vest. Herfra renner elva mot nord gjennom en rekke små vatn, før den krysser E6 og munner ut i Høybukta i Korsfjorden rundt en kilometer nordvest for Kirkenes lufthavn, Høybuktmoen. Elva er 15,4 kilometer lang.

## Referanser
Aust-Agder fylkeskommunes kunstnerstipend

**Aust-Agder fylkeskommunes kunstnerstipend** er et arbeidsstipend som tildeles kunstnere innen billedkunst, kunsthåndverk og tilgrensende kunstuttrykk innen visuell kunst en gang i året. Kunstnerstipendet som ble etablert i 2007 tildeles av fylkesrådmannen. Tildelingen skjer ifølge en innstilling fra en fagkomité på tre personer: fylkeskommunens kultursjef og direktørene ved Sørlandets kunstmuseum og Bomuldsfabriken Kunsthall.

Målet er at stipendet skal bidra til å dekke søkerens kostnader til kunstnerisk virke i stipendperioden, og at de(n) tildelte skal utvikle seg kunstnerisk, å sørge for kunstnerisk nyskaping og økt kunstnerisk mangfold i fylket. Stipendet tildeles først og fremst kunstnere som bor og arbeider i Aust-Agder, men unntak kan gjøres dersom prosjektet har tilknytning til eller skal realiseres i fylket. Stipendbeløpet er på 205.000 kroner.

Blant kravene er også at kunstnerisk kompetanse må kunne dokumenteres, og at stipendperioden avsluttes med et kunstnerisk produkt, eventuelt at arbeidene stilles ut. En stipendrapport som blant annet beskriver prosjektet og gjennomførelsen av det er en obligatorisk del av helheten. Dersom arbeidet ikke er startet innen seks måneder etter tildelingen, trekkes stipendet tilbake.

## Prismottagere

*2007 &ndash; Tarjei Bodin Larsen, utstilling på BK i desember 2009 og separatutstilling på SKMU i oktober 2010
*2008 &ndash; Espen Dietrichson
*2009 &ndash; Michal Nygren
*2010 &ndash; Regien Cox
*2011 &ndash; Signe Løvland Solberg
*2012 &ndash; Magnie Liv Nilsen
*2013 &ndash; Elin Igland og Gunnhilde Høyer
*2014 &ndash; ikke tildelt
*2016 &ndash; Johanne Hestvold
*2017 &ndash; Marte Gunnufsen
*2018 &ndash; Terje Abusdal

## Referanser


## Eksterne lenker
* Aust-Agder fylkeskommune: «Kunstnerstipend»
Optimum

**Optimum** kan sikte til
* Frie velgere (Namsskogan) – en politisk gruppe i Namsskogan kommune i Nord-Trøndelag
* Optimum (linjeforening) – linjeforeningen for Handelshøyskolen ved NMBU
Gazi Husrev-beg-biblioteket

**Gazi Husrev-beg-biblioteket** (*Gazi Husrev-begova biblioteka*) er et bibliotek i Sarajevo i Bosnia-Hercegovina.

Biblioteket ble opprettet i 1537, som en av flere institusjoner i Sarajevo grunnlagt av Gazi Husrev-beg, som var guvernør for den osmanske provinsen Bosnia. Biblioteket huser over  enheter. Biblioteket har en av de største samlingene av orientalske manuskripter i Europa, herunder arabiske, persiske og tyrkiske skrifter, og er den største samlingen av osmanske manuskripter utenfor Tyrkia.

Under Bosnia-krigen på 1990-tallet var viktige deler av bibliotekets samling bortgjemt, og i 2014 ble en ny bibliotekbygning finansiert av Qatar åpnet.

## Referanser


## Eksterne lenker
*
Parada Cabrera

**Parada Cabrera** er en by i kommunen Canelones i Canelones-departementet i det sørlige Uruguay. Byen har 409 innbyggere. 

## Befolkning
Parada Cabrera har 409 innbyggere *(beregning 2011)*.

Kilde:

## Transport
 Ruta 5 forbinder Parada Cabrera med Juanicó, Canelones, Florida og Rivera.

## Referanser


## Eksterne lenker
* Canelones, offisielle sider (spansk)
* Kart over Parada Cabrera
Team Liquid

**Team Liquid** er en nederlandsk profesjonell e-sportorganisasjon grunnlagt av Victor Goossens og Jay Hoogeveen i 2000 som en nyhetsside som fokuserte på *[[StarCraft]]*. Da *[[StarCraft II: Wings of Liberty]]* ble lansert, byttet gruppen fokus og utvidet til et sponsorlag for profesjonelle spillere.

## Referanser


## Eksterne lenker
*
Brottsoffermyndigheten

**Brottsoffermyndigheten** (**BrOM**) er et svensk statlig forvaltningsorgan etablert 1. juli 1994. BrOM har til oppgave å fremme rettighetene til ofre for kriminalitet, bidra til økt oppmerksomhet om deres behov og interesser samt være et informasjons- og kunnskapssenter for spørsmål vedrørende ofre for kriminalitet.

Forvaltningsorganet har hovedkontor i Umeå og sorterer under Justitiedepartementet.

## Referanser


## Eksterne lenker
*